Fonetica d'o catalán

A fonetica d'o catalán presenta caracters propios que individualizan bien esta luenga en relación a las vecinas. A fonetica catalana se diferencia d'a fonetica aragonesa en l'ausencia de diftongación d'as vocals curtas latinas Ŏ y Ĕ.

 Fonetica vocalica 
No diftongación d'as Ĕ y Ŏ curtas tonicas: bé, cent, cel, front, os. A Ŏ curta se conserva como O ubierta, manimenos a ɛ ubierta no deriva d'a Ĕ curta tonica latina.

 Casos que en deriva:
 Debant de l: mel, fel, cel, gel, espelma.
 Debant de u que deriva de –d, CE, CI y TI latinas: peu, deu, preu, correu, fideu.
 Debant de rr y r seguitas de consonant no labial: ferro, terra, papaterra, cobert, obert, hivern, merda, govern, quadern, etern, infern, y formas rizotonicas de perdre, encertar, despertar, governar.
 Debant de grupo romanico -N'R-: divendres, tendre.
 Debant de u procedent de V latina: lleu, y formas rizotonicas de llevar.
 Casos que no en deriva y deriva de Ē larga y Ĭ corta.
 Debant de l: pel, estrel, candela.
 Debant de r+consonant: verd, julivert, gerra.
 Debant de grupo románico n’r: cendra.
 Palabras hereu, dèbil, pesta.

Reducción d'a Ĕ y Ŏ curtas tonicas debant de yod: 
 LECTU > llit ("leito").
 MEDIU > meyo > mig (adchetivo "meyo").
 FOLIA > fulla ("fuella").
 HODIE > HOYE > hui, avui (adverbio temporal "huei").

Caita d'as vocals finals atonas, fueras de  –A: 
 FOCUM > foc ("fuego").
 FAMINE > fam ("fambre").
 SACCUM > sac ("saco").
 TEGULA > teula ("tella").
 CATHEDRA > cadira ("cadiera" u tamién "cadira" en aragonés)

 Fonetica consonantica 
Caita d'as consonants intervocalicas –C- debant de E y I, y -TY- debant l'accento: 
 VICINUS > veí ("vecín" u "vecín" en aragonés).
 COQUINA > COCINA > cuina ("cocina").
 SATIONE > saó ("sazón").
 RATIONE > raó ("razón").
 PRETIU-M > preu ("pre").

Palatalización d'a L- inicial latina: 
 LUPU > llop ("lobo" u "lupo" en aragonés).
 LUMINE > llum ("lumbre" u "luz" en aragonés).
 LACIU > llaç ("lazo" u "ligallo" en aragonés).

Asimilación d'os grupos –MB- y –ND- en –m- y –n-: 
 PLUMBU > plom ("plumo").
 FUNDA > fona ("funda").
 MANDARE > manar ("mandar").

Desaparición d'a -n final romanica:
 CAMINU > camí ("camín").
 MANU > mà ("man").

Solución –u d'as consonants o grupos finals –TY-, -C debant de E y I: 
 PRETIU-M > preu ("pre").
 VOCE-M > veu.
 IACE-T > jau ("chace").
 DIXI-T > diu ("dice").

Solución -u d'a consonant -D cuan queda en posición final por cayer as vocals finals, feito que tamién se troba tamién en aragonés oriental: Javier Terrado Pablo: Los participos ribagorzanos en -áu, -éu, -íu. Caplletra, 32. 
 HEREDE-M > hereu.
 NIDU-M > niu ("niedo").
 PEDE-M > peu.
 PRODE > prou (adverbio de cantidad común con l'aragonés).
 SEDE-M > seu.
 GRADU-M > grau.
 CREDE-T > creu ("creye", present d'indicativo d'o verbo creyer).
 VIDE-T > veu ("veye", present d'indicativo d'o verbo veyer).

 Referencias 

 Bibliografía 
  Artur Quintana i Font: Els parlars del Baix Matarranya, Estudis de Llengua i Literatura Catalanes, XIV. Publicacions de l'Abadia de Montserrat, Barcelona, pp 155–187. 1987. 
  Germán Colón: El español y el catalán, juntos y en contraste. Editorial Ariel, 1989.
 Pierre Bec: La langue occitane. Presses universitaires de France, 1973. Colection Que sais-je?.

*